বেনাপোল, বাংলাদেশনিউজ২৪x৭.কম  অজ্ঞানপার্টির কবলে পড়ে সর্বস্ব খুইয়ে অজ্ঞাত পরিচয় এক যুবক শার্শা উপজেলা স্বাস্থ্য  কমপ্লেক্সে চিকিৎসাধীন অবস্থায় পাঞ্জা লড়ছে মৃত্যুর সাথে। তাকে অজ্ঞান করে সর্বস্ব লুট করে নেয়ার সময় অজ্ঞানপার্টির দুই সদস্য বাহাদুর আলী (২৫) ও শাহিন রহমান (৩০) কে গণধোলাই দিয়ে পুলিশে দিয়েছে স্থানীয় জনতা। এ রিপোর্ট লেখার সময় আজ সোমবার সকাল ১১টা পর্যন্ত তার জ্ঞান ফেরেনি।  শার্শা থানা পুলিশের সাব ইন্সপেক্টর আব্দুল মতিন জানান, সোমবার সন্ধ্যায় যশোর থেকে লোকাল বাসে করে বাড়ি ফেরার পথে নাভারন বাজারে পৌঁছালে অজ্ঞানপার্টির কবলে পড়ে তার সর্বস্ব খোয়া যায় এবং সে বাসের মধ্যেই লুটিয়ে পড়ে। এ সময় জনতা বাহাদুর আলী ও শহীন  রহমানকে আটক করে গনপিটুনি দিয়ে পুলিশে সোপর্দ করে। এ ব্যাপারে অজ্ঞান পার্টির সদস্যদের ব্যাপক জিজ্ঞাসাবাদ করা হচ্ছে। আটক বাহাদুর আলী ভাণ্ডারিয়া উপজেলার কাজির কান্দা গ্রামের শাহআলমের পুত্র ও মঠবাড়িয়া উপজেলার হরিনপালা গ্রামের আলাউদ্দিনের পুত্র। এ ব্যাপারে শার্শা থানায় একটি মামলা দায়ের করা হয়েছে।  বাংলাদেশনিউজ২৪x৭.কম/প্রতিনিধি/এসএ.